ต่างระดับวงแหวนฯตัด 345
เซ็นซิโนไทยฯรับเหมา-งบประมาณ 1,420 ล้านก่อสร้าง 3 ปี,นายพัฒนพงศ์ ทองสุก นายช่างควบคุมโครงการ ก่อสร้างทางแยกต่างระดับจุดตัดทางหลวงหมายเลข 9 (ถนนวงแหวนรอบนอกด้านตะวันตก) กับทางหลวงหมายเลข 345 กรมทางหลวง กล่าวว่า โครงการดังกล่าว กรมทางหลวงได้เซ็นสัญญาว่าจ้างบริษัท ซิโนไทยฯ ดำเนินการรับเหมาก่อสร้าง วงเงิน 1,420 ล้านบาท สัญญาเริ่มต้นวันที่ 28 พ.ค.2559 สิ้นสุดสัญญาวันที่ 12 พ.ค.2562 ใช้เวลาก่อสร้างจำนวน 1,080 วัน หรือประมาณ 3 ปี ขณะนี้ผู้รับเหมาได้เข้าพื้นที่เริ่มงานก่อสร้างแล้ว โดยช่วงแรกจะเป็นการปรับพื้นที่ เคลียร์ระบบสาธารณูปโภคใต้ดิน บนดิน อาจจะกระทบต่อการสัญจรไปมาของประชาชนที่ใช้เส้นทางดังกล่าวบ้างแต่ไม่มาก หลังจากเคลียร์พื้นที่เรียบร้อยแล้ว จึงเริ่มงานก่อสร้างงานระบบฐานรากเสาตอม่อสะพาน อาจจำเป็นต้องปิดการจราจรบางช่วงบางเวลาเพื่อความปลอดภัย ซึ่งทางโครงการจะประชาสัมพันธ์ให้ทราบล่วงหน้าเป็นระยะๆ,สำหรับรูปแบบทางแยกต่างระดับ จะก่อสร้างสะพานขนาด 4 ช่องทางไปกลับ ตามแนวทางหลวงหมายเลข 345 มาจากรังสิต ปทุมธานี ยกข้ามไปลง ทางหลวงหมายเลข 340 มุ่งหน้าสุพรรณบุรี และแรมป์ยกระดับสำหรับรถเลี้ยวขวามุ่งหน้าไปบางปะอิน ในทางกลับกันจะก่อสร้างแรมป์สำหรับรถที่มาจากบางปะอิน ต้องการที่จะเลี้ยวขวาไปสุพรรณบุรีได้ด้วย ส่วนรถที่มาจากตลิ่งชัน ที่จะเลี้ยวขวาไปลงทางหลวงหมายเลข 345 มุ่งหน้ารังสิต ปทุมธานี ทางโครงการจะขยายสะพานเดิมให้กว้างขึ้น จากเดิม 2 ช่องทางแคบๆ เป็น 2 ช่องทางมาตรฐานพร้อมไหล่ทาง.
นายพัฒนพงศ์ ทองสุก นายช่างควบคุมโครงการ ก่อสร้างทางแยกต่างระดับจุดตัดทางหลวงหมายเลข 9 (ถนนวงแหวนรอบนอกด้านตะวันตก) กับทางหลวงหมายเลข 345 กรมทางหลวง 
พัฒนพงศ์ ทองสุก,เซ็นซิโนไทย,งบประมาณ,ทางหลวง,ทางแยกต่างระดับ,ข่าว,ไทยรัฐฉบับพิมพ์